Der er ingen dyr eller mennesker i fare.

Nordjyllands Politi og Nordjyllands Beredskab er markant til stede ved Holmevej øst for Farsø, hvor der er voldsom ild i en lade. - Det bliver en kontrolleret nedbrænding, og bygningen ender nok med at brænde ned til grunden, fortæller vagtchef ved Nordjyllands Politi, Karsten Højrup Kristensen, til TV2 Nord. Vagtchefen oplyser, at man er til stede ved branden, og at der er styr på den. - Der er ingen mennesker eller dyr i fare, og vi har alt under kontrol, konstaterer han. Årsagen er endnu ikke fastlagt, men det undersøges hvorvidt branden er opstået på grund af brug af en ukrudtsbrænder ifølge Karsten Højrup Kristensen.